

Profesionālais diploms “Diplomātija un starptautiskās attiecības B1, B2, C1” (DFP Diplomatie & Relations Internationales B1 – C1) apliecina spēju saprast un sazināties franču valodā diplomātijas un starptautisko attiecību jomā, to izsniedz Parīzes Tirdzniecības un Rūpniecības kamera (CCI Paris Ile-de-France).

**MĒRĶAUDITORIJA**

Diploms ir paredzēts ierēdņiem, valsts iestāžu darbiniekiem, kas darbojas diplomātijas, starptautisko attiecību jomā, kuri strādā vai plāno strādāt starptautiskajās organizācijās un / vai ES institūcijās.

**LĪMENIS**

Iegūtais diploms apliecina franču valodas zināšanas B1 – C1 līmenī (pēc Eiropas kopīgajām pamatnostādnēm par valodu apguvi). Tas nozīmē, ka kandidāts spēj sazināties ikdienas un profesionālās dzīves situācijās.

**EKSĀMENĀ VĒRTĒTĀS PRASMES**

• klausīšanās un sapratne

• lasīšana un sapratne

• rakstīšana

• runāšana

**ZINĀŠANU VĒRTĒJUMS**

Eksāmens ilgst no 90 līdz 120 min, atkarībā no līmeņa. Mutiskajam pārbaudījumam ir paredzēts sagatavošanās laiks – 15 min.

Lai sekmīgi nokārtotu eksāmenu, rakstiskajos pārbaudījumos jāsaņem vismaz 50 punkti no 100 iespējamiem, visos pārbaudījumos kopā – 60 no 100.

**KĀ GATAVOTIES EKSĀMENAM?**

Eksāmenu paraugi, ieteiktā mācību literatūra:

[www.lefrancaisdesaffaires.fr/tests-diplomes/diplomes-francais-professionnel-dfp/](http://www.lefrancaisdesaffaires.fr/tests-diplomes/diplomes-francais-professionnel-dfp/)

**PIETEIKŠANĀS**: 18.10.– 31.10.2021.

**EKSĀMENI**: 22.11. -27.11.2021.

**EKSAMINĀCIJAS CENTRI**


Eksāmens norisināsies Valsts administrācijas skolas telpās sadarbībā ar Francijas institūtu Latvijā, jo Francijas institūts Latvijā ir vienīgais Latvijā akreditētais eksaminācijas centrs starptautiski atzītu franču valodas zināšanas apliecinošu diplomu iegūšanai.

**Maksa par eksāmenu:** bezmaksas.

Eksāmeni norisinās Sadarbības memoranda par Valstu un Iestāžu frankofonajām iniciatīvām

2019.–2022. gadam ietvaros.

**Iegūtais diploms ir beztermiņa!**

**Papildu informācija un pieteikšanās**: jekaterina.romanenko@vas.gov.lv